tartuNLP/wikipedia-smugri-20251201 huggingface dataset:
Sami Hintsanen

Sami Mikael Hintsanen (s. 14. maaliskuuta 1972 Tampere) on suomalainen muusikko ja näyttelijä. Hän juonsi "Tartu mikkiin" -ohjelmaa vuosina 2006–2015. Hänen yhtyeitään ovat muun muassa Oriental Experience ja Screaming Thunders. "Tartu mikkiin" -ohjelman lisäksi häntä työllistää Tampereen Työväen Teatterin Manserock-musikaali "Vuonna 85" sekä musikaalin seuraaja "Vuonna 85 REMIX". Sami Hintsanen on viime vuosina esiintynyt useissa musikaaleissa kuten Helsingin kaupunginteatterin "Miss Saigonissa" ja "Evita"-musikaalissa sekä Turussa Samppalinnan kesäteatterin "Hääkeikassa" ja Elvis-musikaalissa. Lisäksi Hintsanen on karaoken ja iskelmälaulun Suomenmestari.
Hintsanen on tehnyt myös jääkiekkojoukkue Tampereen Ilveksen kannatuslaulun ”Ilves murisee” ja toiminut kuuluttajana Ilveksen kotiotteluissa. Lisäksi ”Kultaa, kunniaa” on Sami Hintsasen, Jari Latomaan ja Mikko Kangasjärven yhdessä tekemä. Kappaleet ”Ilves murisee” ja ”Kultaa, kunniaa” Sami on esittänyt yhdessä Ruosteiset Hokkarit-yhtyeen kanssa.
11. maaliskuuta 2009 julkaistiin "Hintsanen Party Project Vol. 1" -albumi, jolla Hintsanen esittää dancepop-versioita vanhoista suomalaisista ikivihreistä.
Hintsanen on ollut mukana Suomen euroviisukarsinnassa kahdesti, ensimmäistä kertaa vuonna 1996 kappaleella ”Auringonkukka”, jolla sijoittui kahdeksanneksi. Toista kertaa hän oli vuonna 2011 kappaleella ”Täältä maailmaan”, jolla pääsi karsinnan finaaliin.
Yksityiselämä.
Perhe.
Hintsanen erosi vuoden 2015 keväällä oltuaan kuusi vuotta naimisissa Anette Mellinin kanssa ja on maaliskuusta 2018 lähtien ollut naimisissa Varpu Nummelan kanssa. Uusioperheeseen kuuluu kaksi Hintsasen lasta ja yksi Nummelan lapsi.
Rikostuomiot.
Hintsanen on saanut tuomion kahdesta rattijuopumuksesta ja yhdestä törkeästä rattijuopumuksesta. Hintsanen tuomittiin 50 päiväsakkoon rattijuopumuksesta vuonna 2000 sekä vuonna 2011 törkeästä rattijuopumuksesta ja rattijuopumuksesta 75 päivän ehdolliseen vankeuteen ja 35 päiväsakkoon. 
Vuonna 2007 Sami Hintsanen sai tuomion pahoinpitelystä, rangaistukseksi langetettiin 60 päiväsakkoa.
Hintsanen tuomittiin vuoden 2017 syyskuussa naapurinsa pahoinpitelystä ja laittomasta uhkauksesta. Rangaistus oli 40 päiväsakkoa (yhteensä 1 240 euroa) ja uhrille korvausta kivusta ja särystä 100 euroa.
Hintsanen sai joulukuussa 2017 jälleen syytteen Pirkanmaan käräjäoikeudessa, nyt törkeästä velallisen epärehellisyydestä. Hänet tuomittiin vuoden ehdolliseen vankeusrangaistukseen törkeästä velallisen epärehellisyydestä ja kirjanpitorikoksesta. Turun hovioikeus ei myöntänyt jatkokäsittelylupaa, joten käräjäoikeuden tuomio jäi pysyväksi.
Likainen tusina

Likainen tusina () on vuonna 1967 ensi-iltansa saanut sota- ja toimintaelokuva. Elokuvan on ohjannut Robert Aldrich, ja pääosissa näyttelevät Lee Marvin ja Ernest Borgnine.
Juoni.
Elokuva kertoo majuri John Reismanista, joka saa tehtäväkseen kouluttaa 12 kuritonta vankia vaaralliseen tehtävään. Vangeista osa on määrätty pakkotyöhön, ja jotkut on tuomittu jopa kuolemaan. Reismanin pitää kouluttaa vangit riskialttiiseen iskuun, jonka tarkoituksena on surmata ranskalaisessa linnassa mahdollisimman paljon korkeita saksalaisia upseereita aivan Normandian maihinnousun alla. Jos tehtävä onnistuu, jokainen henkiin jäänyt vanki saa armahduksen. Kun Reisman aloittaa tehtävänsä, suurin osa vangeista vastustaa häntä, mutta pian heidän yhteistyönsä alkaa toimia. Joukkoa aletaan kutsua nimellä ”likainen tusina”.
Myöhempi arvostus.
"The New York Timesin" kriitikot valitsivat "Likaisen tusinan" vuonna 2004 yhdeksi kaikkien aikojen tuhannesta parhaasta elokuvasta maailmassa.
Jatko-osat.
Elokuva sai kolme televisiolle tehtyä jatko-osaa: "Likainen tusina 2 – viimeinen tehtävä" (The Dirty Dozen: Next Mission, 1985), "Likainen tusina 3" (The Dirty Dozen: The Deadly Mission, 1987) ja "Likainen tusina 4" (The Dirty Dozen: The Fatal Mission, 1988).
Kassios Longinos

Kassios Longinos (; n. 213–273) oli hellenistisen ajan kreikkalainen reettori ja platonilainen filosofi. Hänen roomalaisen nimimuotonsa alkuperä ei ole tiedossa, mutta voidaan otaksua, että hän omaksui sen joltain ylhäiseltä roomalaiselta.
Longinos oli mahdollisesti kotoisin Syyrian Emesasta, joka oli hänen setänsä reettori Fronton syntymäpaikka. Hän opiskeli Aleksandriassa ja opetti kolmekymmentä vuotta Ateenassa. Hänen oppilaisiinsa kuului muiden muassa Porfyrios. Matkoillaan idässä hän toimi myös kreikan kielen opettajana ja Palmyran kuningattaren Zenobian neuvonantajana. Longinoksen neuvosta Zenobia pyrki saamaan valtakunnalleen jälleen itsenäisyyden. Keisari Aurelianus kuitenkin murskasi yrityksen. Zenobia vangittiin ja vietiin Roomaan näytille triumfikulkueeseen, ja Longinos joutui maksamaan hengellään.
Longinos ei hyväksynyt Plotinoksen tuohon aikaan kehittämiä uusia spekulaatioita, vaan jatkoi vanhan tyylin platonilaisena. Päinvastoin kuin Plotinos, Longinos katsoi, että platonilaiset ideat olivat olemassa jumalallisen mielen ("Nous") ulkopuolella. Plotinos huomautti Longinoksen teoksen "Ensimmäisistä periaatteista" luettuaan, että tämä saattoi olla oppinut, mutta ei filosofi.
Longinos ansaitsi oppineisuudellaan laajan maineen. Porfyrios kuvasi häntä ensimmäiseksi filosofisen kritiikin esittäjistä, ja Eunapios puolestaan eläväksi kirjastoksi ja käveleväksi museoksi tai tietosanakirjaksi.
Elmo (visailuohjelma)

Elmo oli Yle TV2 -kanavalla kesällä 2000 Suomessa esitetty olympialais-aiheinen visailuohjelma, jota tehtiin 12 jakson verran. Kukin jakso kesti noin puoli tuntia. Ohjelmaa juonsi entinen kymmenottelija Petri Keskitalo, joka tunnettiin lempinimellä "Elmo". Kilpailun tuomarina toimi Suomen Urheilumuseon johtaja Pekka Honkanen.
"Elmossa" oli mukana viisi joukkuetta, ja jokaisessa jaksossa kaksi joukkuetta kilpaili toisiaan vastaan. Kussakin joukkueessa oli kaksi Suomen urheilutietäjien yhdistyksen menestynyttä urheilutietäjää ja yksi aktiiviurheilija. Kysymykset koskivat kesäolympialaisia ja ne oli jaoteltu kuuteen eri aihealueeseen ja neljään eri vaikeustasoon (1, 3 ja 5 pistettä sekä pelkästään aktiiviurheilijoille esitetyt, 2 pisteen arvoiset vaihtoehtokysymykset). Ohjelmasarjan 10 ensimmäisen jakson aikana kukin joukkue kohtasi jokaisen muun joukkueen. Kahden viimeisen jakson oli tarkoitus muodostaa finaali, johon pääsisivät aiempien jaksojen muodostaman alkusarjan kaksi parasta joukkuetta. Koska kaksi parasta olivat selvillä jo ennen viimeistä alkusarjakohtaamista, laajennettiin finaali kolmiosaiseksi eli käsittämään jaksot 10–12.
Ohjelmaa esitettiin TV2:ssä 11. kesäkuuta 2000 alkaen joka sunnuntai. Kukin jakso uusittiin seuraavan lauantain aamupäivällä. Parhaimmillaan yhdellä jaksolla oli 398 000 katsojaa (viikolla 27), ja viikolla 25 "Elmo" oli TV2:n kymmenenneksi katsotuin ohjelma.
Joukkueiden paitojen värit olivat sininen, keltainen, musta, vihreä ja punainen eli samat kuin olympiarenkaiden värit.
Frank J. Lausche

Frank John Lausche (14. marraskuuta 1895 – 21. huhtikuuta 1990) oli yhdysvaltalainen demokraattipoliitikko, joka toimi Ohion kuvernöörinä vuosina 1945–1947 ja 1949–1957.
Lausche valittiin Ohion kuvernööriksi vuonna 1944 ja hävisi uudelleenvalinnan vuonna 1947 Thomas J. Herbertille. Lausche voitti Herbertin seuraavana vuonna ja toimi toisen kerran kuvernöörinä vuodet 1949–1957, jonka jälkeen hän istui Yhdysvaltain senaatissa vuosina 1957–1969.
Välimatka

Välimatka kertoo kuinka kaukana jokin on jostakin; kahden paikan, pisteen tai asian välinen todellinen tai abstrakti etäisyys – myös kuvaannolisesti; "ottaa johonkuhun välimatkaa", "ottaa suhteessa etäisyyttä" tai "tarkastella asiaa etäisyyden päästä".
Välimatka on siis myös numeerinen suure, joka kertoo kuinka paljon on kahden paikan, pisteen tai asian välinen etäisyys. Fysiikassa välimatkalla ja etäisyydellä tarkoitetaan fyysistä pituutta tai ajanjaksoa. Matematiikassa välimatkalla oletetaan useimmiten tarkempaa kriteeriä.
Useimmiten on olemassa symmetria ja ”välimatka A:sta B:hen” tarkoittaa samaa kuin ”välimatka A:n ja B:n välillä”.
Matematiikassa.
Geometria.
Analyyttisessä geometriassa voidaan löytää kahden pisteen välinen välimatka xy-koordinaatistossa välimatkakaavan avulla. Välimatkan välillä ("x"1, "y"1) ja ("x"2, "y"2) voidaan laskea kaavalla
formula_1
Samanlaisesti voidaan laskea välimatka kolmiulotteisessa koordinaatistossa pisteiden ("x"1, "y"1, "z"1) ja ("x"2, "y"2, "z"2) välillä:
formula_2
Tietokoneohjelmaa kuvaavalla pseudokoodilla (näennäiskoodi) tarvittava etäisyys xy-koordinaatistosta voitaisiin ratkaista esimerkiksi seuraavanlaisella koodilla:
Sama myös C#-kielellä:
 double laske(int x1,int y1,int x2,int y2)
 double ero = Math.Pow(x2 - x1,2)+ Math.Pow(y2-y1,2);
 double valimatka = Math.Sqrt(ero);
 return valimatka;
Elara (kuu)

Elara on Jupiterin epäsäännöllistä rataa kiertävä kuu, joka löydettiin vuonna 1905. Se on saanut nimensä Tityos-jättiläisen äidin Elaran mukaan. Elara tunnettiin nimellä Jupiter VII vuoteen 1975, jolloin se sai nykyisen nimensä.
Alkuvuodesta 2007 New Horizons -luotain lensi Elaran ohitse ja otti useita kuvia.
National Medal of Science

National Medal of Science on Yhdysvalloissa jaettava tieteen ja tekniikan palkinto.
Palkittavia aloja ovat käyttäytymistieteet ja yhteiskuntatieteet, biologiset tieteet, kemia, tekniikka, matematiikka ja tietojenkäsittelytiede sekä fysikaaliset tieteet. Palkinnon saajan pitää olla Yhdysvaltain kansalainen tai kansalaisuutta hakenut pysyvä asukas.
Palkinnon saajista päättää kansallisen tiedesäätiön NSF:n hallinnoima komitea. Palkinnon myöntää Yhdysvaltain presidentti. Palkinnon perusti vuonna 1959 Yhdysvaltain kongressi. Palkinto on myönnetty yli neljällesadalle henkilölle.
Leda (kuu)

Leda, joka tunnetaan myös nimellä Jupiter XIII, on Jupiterin epäsäännöllistä rataa kiertävä kuu, joka kuuluu Himalia-ryhmään. Charles T. Kowal löysi sen Mount Palomarin observatoriossa 14. syyskuuta 1974 sen jälkeen, kun oli otettu kolme yötä valokuvalevyjä (11.–13. syyskuuta; Leda näkyy niissä kaikissa). Se sai nimensä Ledan mukaan, jonka Zeus raiskasi, Jupiterin kreikkalainen vastine (joutsenen muodossa). Kowal ehdotti nimeä ja IAU hyväksyi sen vuonna 1975.
Antoine Rigaudeau

Antoine Roger Rigaudeau (s. 17. joulukuuta 1971 Cholet) on ranskalainen kilpauransa päättänyt koripalloilija.
Rigaudeau debytoi maajoukkueessa vuonna 1992. Hän pelasi 127 A-maaottelua ja oli mukana muun muassa voittamassa Ranskalle olympiahopeaa Sydneystä 2000 sekä EM-pronssia 2005.
Seuratasolla Rigaudeau teki NBA-debyyttinsä vuonna 2003 ja saavutti kotimaansa mestaruuden vuonna 1996 Élan Béarnais Pau-Orthezissa ja kaksi Italian mestaruutta ja kolme cup-voittoa Virtus Bolognan paidassa. Hän voitti myös Euroliigan kahdesti Bolognassa pelatessaan.
Hän lopetti uransa vuonna 2006.
Willie Francis

Willie Francis (12. tammikuuta 1929 – 9. toukokuuta 1947) oli yhdysvaltalainen murhaaja. Hänet tuomittiin kuolemaan 16-vuotiaana vuonna 1946 Louisianassa apteekkari Andrew Thomasin murhasta. Ensimmäinen teloitusyritys epäonnistui, sillä sähkötuoli ei toiminut. Tutkimuksissa kävi ilmi, että päihtynyt luottovanki oli asentanut sen väärin. Tapaus oli Yhdysvalloissa tiettävästi ensimmäinen tapaus, jossa sähkötuolilla teloittaminen epäonnistui. Puolustusasianajajat vetosivat korkeimpaan oikeuteen, joka kuitenkin päätti, että teloitus voidaan toteuttaa. Francis teloitettiin onnistuneesti toisella yrityksellä 9. toukokuuta 1947. Kuollessaan hän oli 18-vuotias. 
Etniseltä taustaltaan Francis oli afroamerikkalainen.
Filppula (Kauhajoki)

Filppula (puhekielessä myös "Filppulankylä", "Filppukylä" on kylä Kauhajoella. Kylässä toimii päiväkoti sekä neliluokkainen (1–4) koulu, jossa opetusta saa noin 80 oppilasta.
Filppulan alueella sijaitsee vuonna 1954 perustettu tanssipaikka Kauhajoen Kasino. Kasinolla esiintyvät erilaiset artistit, yhtyeet ja tanssiorkesterit. Myös Kauhajoen Karhun järjestämät kesämarkkinat pidetään alueella.
Koko Suomeen suhteutettuna Kauhajoella on toiseksi suurin romaniväestö. Kauhajoella romaneista suurin osa asuu Filppulan, Kuja-Kokon ja Aronkylän alueilla.
Filppula muodostaa myös oman äänestysalueensa. Esimerkiksi vuoden 2000 presidentinvaaleissa Filppulan alueella Tarja Halosen kannatus oli 29,1 % ja Esko Ahon puolestaan 70,9 %.
Historia.
Venäläisten Vasili Orlov-Denisovin kasakoiden Kauhajoen kapinan aikoihin, niin sanottuna murhayönä 10.–11. heinäkuuta 1808 ryöstämä Ala-Knuuttilan tila sijaitsi suunnilleen nykyisen S-marketin paikalla Filppulan kaakkoisosassa. Venäläiset lisäksi polttivat myöhemmin Ala-Knuuttilan. Aatelis- ja lehtimies Johan August von Essenin kirjoittama "Murhayö Kauhajoella" kertoo, mitä kasakat tekivät Ala-Knuuttilan talolle ja sen asukkaille tuona murhayönä.
Suomen sotaan kuuluvan, 10. elokuuta 1808 käydyn Kauhajoen taistelun aikana Filppulassa oli Kauhajoen molemmin puolin reservi, joka käskystä hyökkäsi venäläisten kimppuun. Venäläiset joutuivatkin perääntymään. Kauhajoen taistelu päättyi Ruotsin voittoon.
Vuonna 1984 Filppula sai oman koulun. Talvella 2000 Kauhajokeen Filppulan kohtaan rakennettiin pohjapato.
Maantiede.
Filppula rajautuu pohjoisessa Vesalan alueeseen, idässä Kauhajokeen ja Lellavan alueeseen, etelässä Heinolan alueeseen ja lännessä Kainastonjokeen.
Filppulassa sijaitsevia nimettyjä puistoja ovat Jalaspuisto ja Kaskipuisto kylän luoteisosassa, Suvipuisto keskiosassa, Tiililänpuisto lounaisosassa sekä Välskärinpuisto kaakkoisosassa. Lisäksi esimerkiksi Kevättien, Antintien ja Pätästien päissä on puisto. Vuonna 1999 Filppulan alueelta poistettiin Suvipuistosta, Kaskipuistosta, Välskärinpuistosta, Pätästien, Antintien ja Kevättien puistoista leikkivälineet. Syy poistoon oli, että puistoihin käytettävät hoitokustannukset keskitettiin suurta hoitotarvetta vaativiin paikkoihin Kauhajoen kunnan yleisten kustannusten säästötarpeen vuoksi.
Palvelut.
Kylässä toimivat esimerkiksi S-market Valtti ja Tokmanni. Vuoteen 2009 saakka samassa rakennuksessa Tokmannin kanssa toimi M-ketjuun kuuluva Rabatti.
Filppulan ja Heinolan alueen väliin, 7,6 hehtaarin alueelle on suunnitteilla kerrosalaltaan 20 000–25 000 m²:n kokoinen kauppakeskus. Kauppakeskukseen tulee muun muassa K-Citymarket ja monia erikoisliikkeitä.
Sven Selånger

Sven Selånger (19. maaliskuuta 1907 – 9. marraskuuta 1992) oli ruotsalainen yhdistetyn hiihtäjä, joka kilpaili 1930-luvulla. Hän voitti olympiahopeaa mäkihypyssä vuoden 1936 talviolympialaisissa Garmisch-Partenkirchenissä. Hän kilpaili yhdistetyssä vuoden 1928 talviolympialaisissa St. Moritzissa ja sijoittui kuudenneksi ja vuonna 1932 viidenneksi. Vuoden 1932 talviolympialaisissa hän sijoittui mäkihypyssä neljänneksi.
Hän voitti myös neljä mitalia hiihdon maailmanmestaruuskilpailuissa: kolme pronssia mäkihypyssä vuosina 1931, 1933 ja 1934 sekä kultaa yhdistetyssä vuonna 1933. 
Hän voitti Holmenkollenin kisojen mäkihyppykilpailun ensimmäisenä ei-norjalaisena vuonna 1939. Holmenkollen-mitalin hän sai vuonna 1939 ja oli ensimmäinen ei-norjalainen mitalin saaja. Vuonna 1939 hän sai arvostetun Svenska Dagbladetin kultamitalin onnistuneen vuoden tuloksena.
Hän käytti nimeä Sven Eriksson vuoden 1936 talviolympialaisiin saakka, mutta vaihtoi sukunimekseen Selånger kotikaupunkinsa mukaan, koska piti Erikssonia liian yleisenä sukunimenä.
Live Cream Volume II

Live Cream Volume II on brittiläisen Cream-yhtyeen livealbumi, joka julkaistiin vuonna 1972. Levyn materiaali on peräisin kahdesta vuonna 1968 järjestetystä konsertista.
Kappaleet.
A-puoli
B-puoli
Luettelo vuoden 2007 miehittämättömistä avaruuslennoista

Vuonna 2007 tehdyt miehittämättömät avaruuslennot heijastavat avaruustoiminnan globaalia muutosta, jossa toiminnan volyymi on alkanut siirtyä Venäjältä ja Yhdysvalloista Kiinaan, Intiaan, Etelä-Amerikkaan ja islamilaisiin öljyntuottajamaihin. Venäjä on edelleen selkeä johtaja kantorakettien tuotannossa, mutta Kiina ja Intia ovat saavuttaneet autonomisen aseman miehittämättömien avaruuslentojen eri aloilla. Euroopan unionin ja Yhdysvaltojen avaruustoiminta nojaa enenevästi julkisen sektorin markkinoihin, etenkin sotilaallisiin satelliitteihin.
Vuoden 2007 aikana tehtiin 68 kantoraketin laukaisua, jotka veivät Maata kiertävälle radalle 114 satelliittia. 
Vuonna tehtiin (yhteenveto tarkistettava tammikuussa 2008)
Onnistuneet laukaisut.
Alla olevan 1. sarakkeen x/y selitys: x merkitsee kumulatiivista laukaistujen satelliittien lukumäärää ja y merkitsee kumulatiivista kantorakettilaukaisujen lukumäärää (tai järjestyslukua) vuonna 2007. 
Epäonnistuneet laukaisut.
Vuonna 2007 tapahtui hyvin harvoja epäonnistuneita avaruusalusten laukaisuja – vain kolme laukaisua noin sadasta epäonnistui. Tämän perusteella kantorakettien luotettavuus olisi yli 97 %. Lisäksi yhdysvaltalainen Falcon-1-raketti oli vasta koelentovaiheessa. Kaksi perinteisesti hyvin luotettavien kantorakettien epäonnistumista johti kahden tietoliikenne tuhoon. Satelliitit olivat hyvin vakuutettuja.
Kaavaillut mutta siirtyneet laukaisut.
Alla mainitut satelliittien laukaisut ovat myöhässä. Osa voi olla laukaistu, eli satelliitin koodi on laukaisun aikana ollut toinen kuin alun perin on listattu. Osa ei toteudu ehkä koskaan. Vuoden aikana siirtyneiden laukaisujen määrä on yli puolet tehtyjen laukaisujen määrästä. Tämä on avaruusalalle hyvin tyypillistä: ajassa eteenpäin siirtyvä suoritusten määrä, josta tiedotetaan, luo mielikuvan paljon suuremmasta liiketoimintavolyymistä kuin mitä alalla on.
Salli Karuna

Salli Viktoriina Karuna (alk. Friberg; oik. Unho; ) oli suomalainen näyttelijä. Hän oli kiinnitettynä useisiin teattereihin vuodesta 1923 vuoteen 1970. Hänet tunnettiin erityisesti komediallisista rooleistaan. Valkokankaalta Karuna muistetaan muun muassa Ulriika Angerin osasta elokuvassa "Gabriel, tule takaisin".
Perhetausta.
Salli Karunan vanhemmat olivat merikapteeni Viktor Friberg ja Ellen Sofia Södersund. Hän oli naimisissa elokuvaohjaaja Ilmari Unhon kanssa vuodesta 1935 tämän kuolemaan vuoteen 1961 asti. Liitosta syntyivät pojat Kari (1939), Turo (1943) ja Matti (1945).
Teatteriura.
Karuna kävi Suomen Näyttämöopiston vuosina 1926–1928. Sitä ennen hän näytteli Rauman Näyttämöllä vuosina 1923–1926. Näyttämöopiston jälkeen Karuna oli kiinnitettynä Joensuun Teatteriin 1928 ja 1929, Porin Teatteriin 1929–1934 sekä Viipurin Kaupunginteatteriin 1934–1939. Hän toimi myös Porin Teatterin ohjaaja-näyttelijänä vuodesta 1958 vuoteen 1970. 
Luonteenomaista Karunalle oli kyky yhdistää vakava draama ja komiikka. Taiteellisesti huomattavia menestyksiä olivat "Juurakon Huldan" nimiosa, "Elinan surman" Kirsti, Christine näytelmässä "Murheesta nousee Elektra" sekä pääosat näytelmissä "Kamelianainen" ja "Tohvelisankarin rouva".
Elokuvaura.
Suomi-Filmin kiinnitettynä näyttelijänä Karuna työskenteli vuosina 1943–1954. Hänen elokuvauransa alkoi vuonna 1924 Lahyn-Filmin tuottamassa mykkäelokuvassa "Kihlauskylpylä". Valkokankaalla Karuna nähtiin yleensä kylmäkiskoisena seurapiirirouvana, kuten "Kesäillan valssin" rouva Grahn. Hänellä oli muita huomattavia sivuosia elokuvissa "Neljä naista", "Kartanon naiset" ja "Gabriel, tule takaisin". Komediassa "Syntynyt terve tyttö" hän teki tyylikkään ja varman roolisuorituksen rouvana joka ei halua lasta, ja sai kiitosta suorituksestaan. Elokuvissa ”Minä elän” ja Ruusu ja kulkuri hän näytteli miehensä Ilmari Unhon ohjaamana. 
Karuna sai Jussi-palkinnot naissivuosista elokuvissa "”Minä elän”" ja "Gabriel, tule takaisin". Hänen viimeiseksi elokuvaroolikseen jäi anoppi Grahn "Kesäillan valssin" jatko-osassa "Onnelliset" vuonna 1954.
Luettelo vuoden 2008 miehittämättömistä avaruuslennoista

Vuoden 2008 miehittämättömät avaruuslennot muodostivat tavanomaisen avaruustoimintavuoden – vuoden aikana laukaistiin 95 avaruusalusta ilman merkittäviä epäonnistumisia. Kaksi ilmoitettua epäonnistumista liittyivät molemmat uuteen kantorakettiin, toinen Iranin ja toinen Yhdysvaltojen. Vuosi oli Yhdysvaltain NASAn ja sen ensimmäisen Explorer-1-avaruusraketin 50-vuotisjuhlavuosi, joka ei kuitenkaan näkynyt Yhdysvaltain ulkopuolella. Vuoden jälkimmäisen osan Ranska oli EU:n puheenjohtajavaltio, jossa roolissa se pyrki esiintuomaan Ranskan avaruus- ja ilmailuteollisuutta ja haki sille EU:n rahoituksen kasvua.
Suomen avaruustoimintaan liittyivät Yhdysvaltain Trumpet-tiedustelusatelliitti ja Intian Chandrayaan-1-kuuluotain.
Epäonnistuneet laukaisut.
2. elokuuta 2008 tapahtui vuoden ensimmäinen epäonnistunut laukaisuyritys, kun yhdysvaltalainen Falcon-1-raketti epäonnistui Trailblazer-, PreSat-, Nanosail D- ja Celestis 07-mikro- ja nanosatelliittien laukaisussa Omelek-saarelta, joka kuuluu Marshall-saariin.
14.3.2008 Proton-raketti vei yhdysvaltalaisen AMC-tietoliikennesatelliitin 28 000 km:n korkeuteen eli 8000 km alle GEO-radan (epätäydellinen laukaisu johtui ylimmän rakettivaiheen liian aikaisesta sammumisesta) - satelliitti nousee GEO-radalleen omalla propulsiojärjestelmällään, mutta sen käyttöikä jäänee lyhyemmäksi kuin alun perin on tavoiteltu.
Iranin elokuinen kantorakettilaukaisu on länsimaissa tutkittu epäonnistumiseksi . Se oli ilmeisesti koesatelliitin (maketti) laukaisukoe eikä yritys laukaista satelliitti, joten se ei suoranaisesti kuulu tähän luetteloon. Kantoraketin toinen rakettivaihe ei toiminut suunnitellusti.
Aiottuja muttei toteutuneita laukaisuja.
Kuten avaruusalalla aina on ollut, aikomuksia oli vuonna 2008 likimain sama määrä kuin tiettynä vuotena toteutettuja missioita. Tämä johtuu myöhästymisistä projekteissa. Osa johtuu länsimaiden tekemistä arvioista EU:n ja Yhdysvaltain ulkopuolisen avaruustoiminnan aikatauluista. Seuraavat avaruusalukset on joidenkin lähteiden mukaan aiottu laukaista vuonna 2008, mutta laukaisut tapahtuvat myöhemmin:
Demoottinen kirjoitus

Demoottinen kirjoitus ( – ’demoottinen’, ’kansanomainen’) on merkistö, jota käytettiin hieroglyfien ja hieraattisen kirjoituksen ohella kirjoittamaan muinaisegyptiä. Demoottinen kirjoitus oli käytössä yli tuhat vuotta, jona aikana se kävi läpi useita kehitysvaiheita väistyen lopulta koptin kielen omaksuttua modifioidun kreikkalaisen aakkoston.
Vaiheet.
Demoottinen kirjoitus alkoi kehittyä hieroglygeistä ja hieraattisesta kirjoituksesta, jonka myöhemmin myös syrjäytti. Demoottinen kirjoitus alkoi viedä hieraattisen kirjoituksen asemaa Psametik I:n valtakaudella 664–610 eaa. Demoottista kirjoitusta käytettiin 400-luvulla eaa. kaupankäynnissä ja kirjallisuudessa, vaikka hieraattisen kirjoituksen asema oli edelleen vahva uskonnollisissa teksteissä.
Kreikka alkoi viedä demoottisen kirjoituksen asemaa ptolemaiosella kaudella 304–30 eaa. Tuolta ajalta on kuitenkin edelleen paljon demoottisia tekstejä, kuten erilaisia sopimuksia, henkilökohtaisia kirjeita ja testamentteja.
Egyptistä tuli Rooman Aegyptuksen provinssi vuonna 30 eaa. Vielä sen jälkeen demoottista kirjoitusta käytettiin ja opetettiin, mutta sen merkitys alkoi vähetä. Roomalaiset halusivat viralliset tekstit kreikaksi. Rooma ilmeisesti vei 200-luvulla jaa. taloudellisen tuen egyptiläisiltä temppeleiltä. Niissä oltiin perinteisesti opetettu kehittynyt kirjoitusta. Egyptiläiset alkoivat itsekin menettää kiinnostuksen perinteiseen opetukseen kristinuskon levitessä maahan. Demoottisen kirjoituksen keskus siirtyi Egyptin eteläpuolelle Nubiaan, jossa myös edelleen muinaisen Egyptin jumalia. Viimeinen tunnettu demoottinen teksti on Filain Isisin temppeliin tehty graffiti vuodelta 452.
Tutkimushistoria.
Termiä demoottinen kirjoitus käytti ensimmäisenä kreikkalainen historioitsija Herodotos kuvatessaan "Historia"-teoksessaan 
Egyptissä käytössä olleita kirjoitusjärjestelmiä. Egyptiläiset itse kutsuivat demoottista järjestelmää ”asiakirjojen kirjoitukseksi”. Toisella vuosisadalla elänyt Klemens Aleksandrialainen kutsui sitä ”kirjeiden kirjoitukseksi” ().
Demoottista kirjoitusta pidettiin egyptologiassa pitkään vähempiarvoisena kuin vanhempia järjestelmiä, eikä esimerkiksi Jean-François Champollion osannut sitä ikinä. Saksalainen Heinrich Karl Brugsch julkaisi 1848 ensimmäisen systemaattisen demoottisen kirjoituksen kieliopin.
Demoottinen kirjoitus oli valtajärjestelmä aikana, jolloin Egypti oli vieraiden valloittajien alaisuudessa, mikä on vähentänyt monien tutkijoiden kiinnostusta siihen. Egyptologien keskuudessa on herännyt kuitenkin 1970-luvun ja erityisesti 1990-luvun jälkeen uutta kiinnostusta demoottisen kirjoituksen tulkitsemiseen, koska sen kautta on saatavilla aiemmin tutkimatonta materiaalia.
Shape of Despair

Shape of Despair on suomalainen funeral doom -yhtye, joka perustettiin vuonna 1995 "Raven"-nimellä, mutta yhtye vaihtoi nimensä vuonna 1998 nykyiseen. Yhtyeen levy-yhtiö on Season of Mist.
Historia.
Jarno Salomaa ja Tomi Ullgrén perustivat Raven-yhtyeen vuonna 1995.
Ensimmäinen demo "Alive in the Mist" äänitettiin 1998 jonka jälkeen yhtyeen nimi vaihtui nykyiseen. Vuonna 2000 Spikefarm Recordsin kanssa solmittiin levytyssopimus ja yhtye julkaisi debyytti-albuminsa "Shades of...".
Pasi Koskinen liittyi Shape of Despairiin vuonna 2001 ja lauloi albumeilla "Angels of Distress" ja "Illusion’s Play".
Vuonna 2005 julkaistiin kokoelma-albumi "Shape of Despair", joka sisälsi aiemmin julkaisematonta materiaalia, "Alive in the Mist" -demon, sekä yhden uuden kappaleen, "Sleeping Murder".
Yhtye piti hiljaiseloa viiden vuoden ajan ja julkaisi vuonna 2010 EP:n "Written in My Scars", jonka jälkeen Pasi Koskinen jätti yhtyeen. Vuonna 2011 julkaistiin split-albumi "Shape of Despair / Before the Rain" yhdessä Before the Rain -yhtyeen kanssa. Samana vuonna yhtyeen uudeksi laulajaksi tuli Henri Koivula, joka tunnetaan Throes of Dawn -yhtyeestä.
Kesäkuussa 2015 julkaistiin neljäs albumi, "Monotony Fields," 11 vuotta edellisen "Illusion's Play" -albumin jälkeen.
Yhtye julkaisi viidennen albuminsa, "Return to the Void", helmikuussa 2022.
Diskografia.
EP:t
Terence Alexander

Terence Alexander (11. maaliskuuta 1923 – 28. toukokuuta 2009) oli brittiläinen näyttelijä. Hän saavutti suurimman maineensa Charlie Hungerfordin roolissa BBC:n sarjassa "Bergerac". 
Alexander syntyi lääkärin pojaksi Lontoossa ja kasvoi Yorkshiressa. Hän aloitti näyttelemisen teatterissa ollessaan kuudentoista vuoden ikäinen.
Alexander oli kahdesti naimisissa, ja hänellä on kaksi poikaa.
Glasgow’n metro

Glasgow'n metro on maanalainen rautatiejärjestelmä Glasgow'ssa, Skotlannissa, Yhdistyneessä kuningaskunnassa. Se avattiin 14. joulukuuta 1896 ja se on maailman neljänneksi vanhin metrojärjestelmä Lontoon, Chicagon ja Budapestin metrojen jälkeen. Metroa liikennöi Strathclyde Partnership for Transport (SPT).
Glasgow'n metroa ei ole vuosien varrella laajennettu lainkaan, vaan se koostuu edelleen yhdestä linjasta. Linja on karkeasti ympyränmuotoinen ja 10,4 kilometriä pitkä. Sisemmällä ja ulomalla raiteella junat kulkevat eri suuntiin erillisissä tunneleissa.
Metro kunnostettiin perusteellisesti 1970-luvun lopulla. Samalla vaihtoyhteyksiä parannettiin ja esimerkiksi Buchanan Streetin metroaseman ja Queen Streetin rautatieaseman välille asennettiin liukukäytävä. Lisäksi lippujärjestelmää uudistettiin.
Tulevaisuudessa Glasgow'n metroa on suunniteltu laajennettavaksi, mutta tarkkaa aikataulua mahdollisille laajennustöille ei ole.
Metroasemat.
Glasgow'n metro koostuu viidestätoista asemasta, jotka ovat kaikki maanalaisia.
Kynsileikkuri

Kynsileikkuri on pihtimäinen väline kynsien leikkaamista varten. 
Kynsileikkurit valmistetaan yleensä metallista. Yleensä kynsileikkurit koostuvat neljästä osasta: terät, leikkuuvipu, kynsiviila ja kiinniketappi. Kiinniketappi pitää leikkuuvivun ja terätangon yhdessä mahdollistaen samalla leikkuuvivun kääntämisen nurinpäin, jolloin kynsileikkuri mahtuu säilytettäessä pienempään tilaan. Leikkuuvivun ja terätangon välissä on yleensä kynsiviila, joka pyörii 360 astetta terätangossa olevassa nivelessä.
Orivesi (Saimaa)

Orivesi on Vuoksen vesistöön kuuluva ja Saimaaseen luettava järvenosa Liperin, Rääkkylän ja Kiteen alueilla Pohjois-Karjalassa ja Savonlinnan alueella Etelä-Savossa. Sen pinta-ala on 601 km², ja pinnankorkeus 75,9 metriä merenpinnan yläpuolella. Orivesi saa vetensä koillisesta, Pielisen reitin vedet kokoavasta Pyhäselästä kapeiden Arvin- ja Kivisalmien kautta, kaakosta Kiteen Pyhäjärvestä Puhoksen kosken ja Hiiskosken kautta sekä pohjoisesta Viinijärvestä Taipaleenjokea pitkin. Orivedestä vedet jatkavat matkaansa lounaassa Orivirran ja rinnakkaisten salmien kautta Pyyveteen ja edelleen Enonveden kautta Haukiveteen. Hyvin pieni osa Oriveden vesistä poistuu etelässä Raikuun kanavan kautta Puruveteen.
Orivesi on sokkeloinen, yli 1 500 saaren rikkoma järvi, jolla on pituutta pohjois–eteläsuunnassa enimmillään 60 kilometriä ja leveyttä 16 kilometriä järven keskiosassa. Järven osa-alueita ovat eteläinen, vähäsaarisena kraatterialtaana tunnettu Paasselkä, keskiosien Orivedenselkä ja Savonselkä, kaakossa Kiteelle työntyvä Mustanselkä sekä pohjoisessa kapean Onkisalmen erottama Heposelkä. Järven saarien yhteenlaskettu pinta-ala on yli 100 km², ja niistä suurimmat ovat Oravisalo, Varpasalo, Niinikkosaari, Siikasaari, Suoparsaari ja Ikolansaari. Järven lounaisrannalla sijaitsee Savonrannan kirkonkylä, pohjoisrannalla Liperin kirkonkylä ja kaakossa Mustanselän rannalla Kiteen Puhoksen kylä. Kuten muutkin Saimaan osajärvet, myös Orivesi on suhteellisen syvä: keskisyvyys on yli yhdeksän metriä ja suurin mitattu syvyys 74 metriä. Rantaviivaa suurella Orivedellä on yli 1 300 kilometriä. Savonlinnan ja Joensuun välinen syväväylä kulkee järven poikki.
Oriveden vedenlaatu on yleisen käyttökelpoisuusluokituksen mukaan hyvä, eteläisen Paasselän osalta erinomainen. Tyydyttäviksi on luokiteltu Liperin pieni Kirkkolahti sekä Hepolahti järven pohjoisimmassa kolkassa.
Live Cream

Live Cream on brittiläisen rockyhtye Creamin huhtikuussa 1970 julkaistu livealbumi. Levy sisältää myös yhden studiokappaleen, "Lawdy Mama" vuodelta 1967. Se on instrumentaaliversio kappaleesta "Strange Brew", joka julkaistiin kyseisenä vuonna "Disraeli Gears"-albumilla.
Kappaleet.
A-puoli
B-puoli
Harland Sanders

Harland David Sanders (paremmin tunnettu nimellä Colonel Sanders, "Eversti Sanders"; 9. syyskuuta 1890 – 16. joulukuuta 1980) oli yhdysvaltalainen ravintoloitsija ja liikemies, joka perusti Kentucky Fried Chicken -pikaruokalaketjun. Hänen kuvaansa käytetään laajalti yhtiön logossa ja mainonnassa.
Elämäkerta.
Harland David Sanders syntyi Henryvillessä Indianassa vuonna 1890. Kun Harland oli 6-vuotias, hänen isänsä kuoli. Koska hänen äitinsä kävi töissä, Harland laittoi usein perheelle ruokaa. Hän lopetti koulunsa seitsemännellä luokalla. Teini-ikäisenä hän työskenteli monilla eri aloilla, kuten palomiehenä, ratatyöläisenä ja maanviljelijänä ja värväytyi alokkaaksi armeijaan vuonna 1906 suorittaen palveluksensa Kuubassa.
1930-luvulla Sanders aloitti North Corbinissa Kentuckyssa omistamansa huoltoaseman yhteyteen oman ravintolan, joka tarjosi paistettua kanaa. Ravintolassa poikkesi paljon etelään suuntaavia matkalaisia, mikä kasvatti ravintolan suosiota siinä määrin, että Sanders muutti ravintolan lähellä sijaitsevan motellin tiloihin. Näin hän pystyi tarjoamaan 142 istumapaikkaa ja toimimaan itse edelleen kokkina. Seuraavien vuosien aikana Sanders paranteli reseptiään, joka tunnetaan nykyisin "Original"-reseptinä KFC-ravintoloissa. Hän myös siirtyi käyttämään 
painekattilaa upporasvassa paistamisen sijaan, mikä nopeutti valmistamista huomattavasti.
Vuonna 1935 suuren suosion johdosta Kentuckyn kuvernööri antoi Harland Sandersille arvonimen "Kentucky Colonel", mitä Sanders ryhtyi käyttämään kutsumanimenään.
1950-luvulla Sanders myi kiinteistönsä ja lähti kiertämään Yhdysvaltoja kaupatakseen reseptiään eri ravintoloille. Ehtona oli, että Sanders saa jokaisesta myydystä kanasta 5¢. Pian hän solmi franchising-sopimuksen Pete Harmanin kanssa, joka avasi ensimmäisen Kentucky Fried Chicken -nimeä kantavan ravintolan vuonna 1952 Utahiin.
1960-luvun alkuun mennessä yli 600 ravintolaa ympäri Yhdysvaltoja ja Kanadaa tarjosi Kentucky Fried Chickeniä. 1964 Sanders myi yrityksensä, joka sittemmin vaihtoi omistajaa kolme kertaa. Harland Sanders pysyi aina kuolemaansa asti Kentucky Fried Chickenin PR-henkilönä.
Harland David Sanders kuoli leukemiaan 90-vuotiaana 16. joulukuuta 1980. Sanders haudattiin puettuna julkisuudessa pitämäänsä valkoiseen pukuun ja solmukkeeseen. Hänen hautansa sijaitsee Louisvillessä Kentuckyssä.
Taiwanin talous

Taiwanin talous on yksi Itä-Aasian voimakkaimpia. Kiinan tasavalta eli Taiwan kuuluu Aasian tiikereihin, joiden talous kasvoi hyvin nopeasti 1960-luvulla ja sitä seuranneina vuosikymmeninä. Taiwanin talouskasvu oli yhdeksän prosenttia vielä vuonna 1996. Talouskasvu hidastui Aasian talouskriisiin 1998.
Valtavan talouskasvun aikana Taiwan oli maailman suurin televisioiden, kellojen, mikroprosessoreiden ja urheilujalkineiden valmistaja. Mikropiirien valmistuksessa maa on edelleen yksi maailman suurimpia. Valtavan talouskasvun aikana maan yhteiskunta vaurastui, ja lopulta halpatyövoiman perässä olleet yritykset siirtyivät muihin maihin. Nykyään Taiwanin teollisuuden yksi kulmakivistä on korkeasti koulutettu työvoima. Koulutus on haettu maan tärkeimmältä kauppakumppanilta Yhdysvalloilta.
Foxconn on taiwanilainen maailman suurin elektroniikan sopimusvalmistaja.
TSMC on maailman kolmanneksi suurin puolijohdeteollisuuden yritys. 
Nykyiset tärkeimmät vientituotteet ovat mikropiirien ohella jalkineet, vaneri, sekä sähkö-, elintarvike- ja sahateollisuustuotteet. Taiwanilla on suuret valuuttavarannot, ja se on sijoittanut Kiinaan, Malesiaan ja Vietnamiin.
Maatalous on painottunut saaren länsiosiin, ja tärkeimmät viljelykasvit ovat riisi, sokeriruoko, bataatti, tee, banaani, ananas ja maapähkinä.
Gerard David

Gerard David (n. 1460 – 13. elokuuta 1523) oli alankomaalainen renessanssin ajan taidemaalari. Hän syntyi Oudewaterissa, mutta lähti nuorena Bruggeen, jossa hän loi huomattavimman uransa. 
Osa Davidin töistä on pysynyt Bruggessa, mutta niitä on nähtävillä myös maailmankuuluissa museoissa muun muassa Lontoossa, Pariisissa ja New Yorkissa.
F1 2002

F1 2002 on EA Sportsin julkaisema Formula 1-aiheinen ajopeli, joka julkaistiin 13. kesäkuuta 2002 PlayStation 2, Xbox ja Windows alustoille. Peli sisältää kaikki kauden 2002 -kuljettajat, tallit ja radat.
Windows-version on kehittänyt Image Space Incorporated ja pelikonsoliversiot Visual Sciences.
Allar Levandi

Allar Levandi (s. 28. joulukuuta 1965) on kilpailu-uransa lopettanut virolainen yhdistetyn hiihtäjä. Hän edusti urallaan Neuvostoliittoa ja Viroa. 
Levandi voitti pronssia normaalikilpailussa Calgaryn olympialaisissa 1988. Kun Allar Levandi hiihti Calgaryssa pronssia, Tallinnassa kello oli yksi yöllä. Hiihto näytettiin suorana Viron valtiollisessa televisiossa ja kaikki kynnelle kykenevät katsoivat. Rautaesirippu ei ollut vielä revennyt, ja Viro oli vielä tuolloin Neuvostoliiton miehittämä. Sosialismi halusi näyttää paremmuuttaan muun muassa hiihtoladuilla. Kun yhdistetyn kisa loppui, Tallinnan ikkunoissa loistivat valot. Sinä yönä monessa kodissa poksautettiin kuohuviinipullo – ei kuitenkaan Neuvostoliitolle, vaan uudelleen itsenäistymässä olevalle Virolle.
Virallisesti Allar Levandi toi pronssia Neuvostoliitolle, mutta oikeasti virolaiset kokivat, että mitali tuli Viron kansalle. Levandin saavutuksen aikaan elettiin laulavan vallankumouksen vuosia, ja juuri sinä keväänä vuonna 1988, ilmestyivät pitkästä aikaa sinimustavalkoiset liput katukuvaan. Niitä näkyi kaikkialla, vaikka niiden heiluttaminen ei vielä ollut laillista. Lippu vahvistettiin Viron neuvostotasavallan kansallislipuksi lokakuussa samana vuonna. Levandin palatessa Viroon Tallinnan lentokentällä liehuivat Viron värit, ja hän sai kansallissankarin vastaanoton. Menestys tuli juuri oikeaan aikaan Viron uudelleen itsenäistymisen kannalta, sillä mitalista kuoriutui itsenäistymisen symboli ja Levandista koko kansan Allar.
Hän sijoittui kuudenneksi Albertvillessä 1992. Hän kuului Viron joukkueeseen, joka sijoittui neljänneksi Lillehammerin olympialaisten 1994 joukkuekilpailussa.
Oberstdorfin MM-kisoissa 1987 Levandi voitti joukkuekilpailussa pronssia Neuvostoliiton joukkueessa. Seefeldissä 1985 ja Lahdessa 1989 hän kuului neljänneksi sijoittuneeseen Neuvostoliiton joukkueeseen. Henkilökohtaisessa kilpailussa Levandi oli neljäs sekä Oberstdorfissa että Val di Fiemmessä 1991.
Yhdistetyn maailmancupin kokonaiskilpailussa hän sijoittui toiseksi kaudella 1989–1990. Osakilpailuissa hän sijoittui palkintokorokkeelle 11 kertaa, mutta ei voittanut yhtään kilpailua. 
2010-luvulla Allar Levandi on ollut mukana projektissa, joka ajaa muistomerkkiä heille, jotka ennen ojensivat auttavan kätensä virolaisille, eli tavallisille suomalaisille. Sen on määrä tulla Tallinnaan Rootermannin vilkkaalle kauppa-aukiolle, lähelle Viru-hotellia. Patsaan nimeksi suunnitellaan “Tavalliselle suomalaiselle”, koska Allarin mukaan jokaisella virolaisella on oma suomalainen, jota hän haluaa kiittää.
Head First (Uriah Heepin albumi)

Head First on brittiläisen rockyhtye Uriah Heepin viidestoista studioalbumi, joka julkaistiin toukokuussa 1983. Basisti Bob Daisley jätti Uriah Heepin ennen levyn julkaisua ja siirtyi Ozzy Osbournen yhtyeeseen. Vuosina 1976–1981 yhtyeessä soittanut basisti Trevor Bolder palasi yhtyeeseen. Albumin tuotti Ashley Howe.
Peter Goalby toimi kappaleiden pääsäveltäjänä. Kuten edellinen studioalbumi "Abominog", myös "Head First" sisältää yhtyeen ulkopuolisten henkilöiden säveltämiä kappaleita. Levyn kappaleista kolme ei ole yhtyeen omia sävellyksiä. Kappale ”Roll-Overture” on instrumentaali.
"Head First" oli korkeimmillaan brittilistan sijalla 46, Yhdysvalloissa sijoitus oli 159. Kappaleet ”Stay on Top” ja ”Lonely Nights” julkaistiin singleinä.
Kappaleet.
A-puoli
B-puoli
M/S Louise Russ

M/S Louise Russ () on saksalaisen Ernst Russ -varustamon omistama ro-ro-rahtialus. Alus on rakennettu vuonna 2001 J.J. Sietaksen telakalla Hampurissa, Saksassa. Kuollutta painoa aluksella on 8 000 tonnia. "Louise Russ" on rekisteröity Gibraltarin lipun alle. Nykyisin Louise Russilla operoi belgialainen Cobelfret reitillä Rotterdam–Purfleet.
Käyttöhistoria.
Alus laskettiin vesille "Louise Russ" -nimisenä. 26. tammikuuta 2001 alus luovutettiin Ernst Russin omistukseen, joka rekisteröi sen "Porto Express" -nimisenä Gibraltarin lipun alle. 29. tammikuuta alus aloitti liikennöinnin reitillä Southampton–Porto–Tanger. Marraskuussa alus nimettiin jälleen "Louise Russiksi" ja joulukuussa se aikarahdattiin eli vuokrattiin Belgian puolustusvoimien käyttöön. Maaliskuussa 2002 Louise Russ aikarahdattiin belgialaisen Cobelfretin Rotterdamin ja Purfleetin väliseen liikenteeseen. Heinäkuussa 2004 alus siirtyi Rotterdamin ja Imminghamin välille. Jälleen tammikuussa 2005 reitti vaihtui: Zeebrugge–Göteborg. Heinäkuussa 2005 alus siirtyi Rotterdamin ja Purfleetin välille.
Yleisauktoriteetit (MAP-kirkko)

Yleisauktoriteetit (engl. "General authorities") ovat Myöhempien aikojen pyhien Jeesuksen Kristuksen kirkossa korkea-arvoisiin koorumeihin kuuluvia viranhaltijoita, jotka johtavat kokonaiskirkon maailmanlaajuista toimintaa. He eroavat paikallis- ja alueauktoriteeteista, jotka johtavat kirkon alueellisten ja paikallisten yksiköiden toimintaa. MAP-kirkon teologian mukaan Jumala antaa yleisauktoriteeteille sellaista johdatusta ja ilmoitusta, joka on tarpeen heidän virkansa hoitamiseksi.
Kirkon yleisauktoriteettien lukumäärä on vaihdellut eri aikoina. Huhtikuussa 2010 heitä oli yhteensä 109.
Equator

Equator on Uriah Heep -yhtyeen huhtikuussa 1985 julkaistu kuudestoista studioalbumi. Levyä edelsi yhtyeen pitkäaikaisen levy-yhtiön Bronze Recordsin vaihtuminen sen jouduttua pahoihin taloudellisiin vaikeuksiin. Uusi maailmanlaajuinen sopimus syntyi CBS Portraitin kanssa. Uusi levy-yhtiö ei hoitanut asioita toivotulla tavalla; kitaristi Mick Box on maininnut levymyyntiin vaikuttaneista ongelmista: ”CBS mokasi surkeasti sen (albumin) toimittamisen kauppoihin”.
Levyn myyntiluvut jäivät kahta edeltäjäänsä heikommiksi. Brittilistalla levyn korkein listasijoitus oli 79. Kappaleet ”Rockarama” ja ”Poor Little Rich Girl” julkaistiin singleinä.
Yhtyeen jatkuvat kiertueet, runsaat esiintymiset ja tiukat aikataulut aiheuttivat ongelmia etenkin laulaja Peter Goalbyn äänelle. Ääniongelmista kärsineen laulajan ääni romahti kesken Australian-kiertuetta. Ongelmat johtivat Goalbyn eroon yhtyeestä marraskuussa 1985. Hieman myöhemmin myös kosketinsoittaja John Sinclair lähti liittyäkseen Ozzy Osbournen yhtyeeseen.
Kappaleet.
A-puoli
B-puoli
Vuoden 2010 uusintapainoksen lisäkappaleet
Kahdentoista apostolin koorumin apulaiset

Kahdentoista apostolin koorumin apulaiset (engl. "Assistant to the Quorum of the Twelve Apostles") oli pappeuden kutsumus Myöhempein aikojen pyhien Jeesuksen Kristuksen kirkossa vuodesta 1941 vuoteen 1976. Kuten nimitys paljastaa, kahdentoista apostolin koorumin apulaiset toimivat kahdentoista apostolin koorumin apulaisina heidän suorittaessaan heille kuuluvia papillisia tai hallinnollisia tehtäviä. Kahdentoista apostolin koorumin apulaiset laskettiin mukaan kirkon yleisauktoriteetteihin. Heidät kutsuttiin yleensä johtamaan ja pitämään puheita vaarnakonferensseissa, uudelleenjärjestämään vaarnoja, tarkastamaan kirkon lähetyskenttiä ja avustamaan maailmanlaajuisessa lähetystyössä. Kahdentoista apostolin koorumin apulainen ei ollut erityinen pappeuden muoto, periaatteessa kuka tahansa ylipappi voi tulla kutsutuksi apulaiseksi. 
Huhtikuussa 1941 Myöhempien aikojen pyhien Jeesuksen Kristuksen kirkon presidentti Heber J. Grant kutsui kahdentoista apostolin koorumille viisi apulaista. Kirkko jatkoi apulaisten kutsumista aina 1970-luvun alkupuoliskolle. 1976 tuolloinen presidentti Spencer W. Kimball ilmoitti, ettei apostoleille enää kutsuttaisi apulaisia ja että 22 miestä, jotka tuolloin palvelivat apulaisina, tultaisiin vihkimään seitsenkymmenen virkaan. Heidät kutsuttiin seitsenkymmenten ensimmäisen koorumin jäseneksi, se oli muodostettu 1975. 
Kaiken kaikkiaan apostolien apulaisina palveli 38 miestä, joista 13 kutsuttiin myöhemmin apostoleiksi. Presidentti Gordon B. Hinckley oli heistä yksi.
Guadalhorce

Guadalhorce on joki Málagan maakunnassa, eteläisen Espanjan Andalusiassa. Se on 154 kilometriä pitkä, ja se on pisin Andalusian Välimereen laskevista joista. Sen alkulähde sijaitsee Sierra de Alhamassa, Granadan maakunnassa.
Guadalhorce laskee Välimereen aivan Málagan kaupungin eteläpuolella, sen suulta on Málagan vanhaankaupunkiin seitsemän kilometriä. Guadalhorcen laskee suistossa, jossa joki on jakautunut kahteen uomaan, joiden välissä on keinotekoisia laguuneja. Suistoalueelle perustettiin 1989 Desembocadura del Guadalhorcen luonnonpuisto, joka on 67 hehtaarin laajuinen. Se tunnetaan erityisesti muuttolintujen lepopaikkana.
Cares

Cares on joki pohjoisessa Espanjassa. Se virtaa Leónin maakunnan ja Asturian itsehallintoalueen lävitse ja yhtyy Deva-jokeen laskien Biskajanlahdessa Atlantin valtamereen. Caresin pituus on noin 54 kilometriä. Se saa alkunsa Cantabrianvuorten Posada de Valdeónista.
Cantabrianvuoret

Cantabrianvuoret () on vuoristo pohjoisessa Espanjassa. Vuoristo kulkee noin 480 kilometrin matkan Pyreneiltä Navarran, Baskimaan, Cantabrian, Kastilia ja Leónin ja Asturian itsehallintoalueiden läpi Galiciaan. Vuoriston korkein huippu on Torre de Cerredo, joka yltää noin 2 648 metrin korkeuteen.
Deva (joki)

Deva on joki pohjoisessa Espanjassa. Se virtaa Kantabrian ja Asturian itsehallintoalueiden läpi ja yhtyy Cares-jokeen laskien Atlantin valtamereen Biskajanlahdessa. 
Joen pituus on 62 kilometriä ja sen valuma-alue on 1 195 neliökilometriä.
Sella (joki)

Sella on Asturian itsehallintoalueen läpi virtaava joki Espanjassa. Joen alkulähde sijaitsee 1,1 kilometrin korkeudessa. Sella laskee Biskajanlahteen. Sen varrella sijaitseviin kaupunkeihin lukeutuvat muun muassa Ribadesella ja Cangas de Onis. Joen valuma-alue on 1 195 neliökilometriä.
Massimiliano Blardone

Massimiliano Blardone (s. 26. marraskuuta 1979) on uransa lopettanut italialainen alppihiihtäjä, joka oli erikoistunut suurpujotteluun.
Blardone sijoittui St. Antonin MM-kilpailuissa 2001 suurpujottelussa viidenneksi. Salt Lake Cityn olympialaisissa 2002 hän oli kahdeksas ja Torinossa 2006 yhdestoista. Val d'Iséren MM-kilpailuissa 2009 hän oli viides, Vancouverin olympialaisissa 2010 yhdestoista ja Schladmingin MM-kilpailuissa 2013 niin ikään yhdestoista.
Blardone on voittanut suurpujottelussa seitsemän maailmancupin osakilpailua: 11. tammikuuta 2005 Adelbodenissa, 18. joulukuuta 2005 Alta Badiassa, 2. joulukuuta 2006 Beaver Creekissä, 8. joulukuuta 2007 Bad Kleinkirchheimissa, 20. joulukuuta 2009 Alta Badiassa, 18. joulukuuta 2011 Alta Badiassa ja 26. helmikuuta 2012 Crans-Montanassa. Hän sijoittui suurpujottelun kokonaiscupissa toiseksi kausilla 2005–2006 ja 2006–2007 pistemäärillä 442 ja 380 sekä kolmanneksi kausilla 2003–2004 ja 2011–2012 pistein 266 ja 408.
Blardone voitti pujottelun nuorten maailmanmestaruuden vuonna 1999. Hän on voittanut Italian suurpujottelumestaruuden vuonna 2001 ja supersuurpujottelumestaruuden 2006.
Herbert Katz

Herbert Abraham "Häkä" Katz (10. joulukuuta 1926 Turku – 1. joulukuuta 2007 Göteborg, Ruotsi) oli suomalainen jazzkitaristi.
Herbert "Häkä" Katz sai ensimmäisen kitaransa koulupoikana 1940-luvun alussa ja opetteli omatoimisesti soittamaan sitä. Katz innostui jazzista, mutta soitti leipätyönään monissa viihdeorkestereissa ja oli mukana levytyksissä. Hänellä oli myös omia orkestereita, erityisesti 1960-luvun kokoonpano on maineikas. Siinä soittivat hänen lisäkseen Teuvo Suojärvi, piano, Heikki Annala, basso, ja Jaakko Furman, rummut. Rauni Pekkala toimi laulusolistina, ja hänen ohellaan toisinaan myös Lasse Mårtenson. Rockin Suomeen tuojien joukossa hän oli yksi ensimmäisiä. Hän soitti Suomen ensimmäisenä rocklevynä pidetyllä levyllä ”Hawaiian Rock”, jonka Onni Gideon levytti 1957.
Katzilla oli levy- ja soitinkauppa "Levybaari - Skivbaren" Helsingin Uudenmaankadulla. Hän perusti 1953 yhdessä Scandia-Musiikin Paavo Einiön ja Johan ”Mosse” Vikstedtin kanssa. 1970-luvulla Katz siirtyi töihin ulkomaille ja asui viime vuodet Ruotsissa Göteborgissa. Hänet on haudattu Maunulan uurnalehtoon Helsinkiin.
Katz esiintyi Pori Jazzissa 1971 Hacke Björksten – Herbert Katz Sextetissä. Hän oli mukana myös Rauno Lehtisen studiokokoonpanossa Vostok All Stars, joka levytti muun muassa ”Säkkijärven polkan” (1962) ja ”Letkiksen” (1963).
Maunu Kurkvaaran elokuvassa "Autotytöt" on Katzin musiikki.
Herbert Katzin käyttämät kitarat:
Balin ilmastokokous

Balin ilmastokokous ("United Nations Climate Change Conference 2007") järjestettiin Balin kansainvälisessä konferenssikeskuksessa Nusa Duassa, Balilla Indonesiassa 3. joulukuuta – 14. joulukuuta 2007. Kokoukseen osallistuvat 188 maan edustajat sekä useiden järjestöjen ja median tarkkailijat. Kokouksen tavoitteena oli aloittaa neuvottelut tulevista ilmastonmuutoksen torjuntakeinoista sen jälkeen, kun Kioton ilmastosopimus päättyy vuonna 2012, ja luoda tavoiteaikataulu näille neuvotteluille.
Kokouksessa sovittiin suunnitelmasta, joka ohjaa tulevia toimia ilmastonmuutoksen torjumiseksi. Sopuun päästiin yli vuorokausi kokouksen aikarajan umpeutumisen jälkeen, kun Yhdysvallat lakkasi vastustamasta sopimusluonnosta. Balilla ei kuitenkaan sovittu varsinaisista päästörajoista kasvihuonekaasupäästöjen vähentämiseksi. Sovittiin että Kioton sopimuksen jatkosta päätetään viimeistään Kööpenhaminassa vuonna 2009 järjestettävässä ilmastokokouksessa. YK otti tavoitteekseen saada myös Yhdysvallat ja kehitysmaat sitovien päästörajojen piiriin.
Jarna Kuiva

Jarna Kuiva on Pirkka-Pekka Peteliuksen luoma ja esittämä sketsihahmo, joka tuli tunnetuksi radion "Yömyöhä"-ohjelmista. Jarnan tunnettu hokema on ”Se on kyllä hyvä…!”. Petelius kertoo "Toopelivisio"-kirjassa, että hän kehitti Jarnan eräästä "Mutapainin ystävät" -viihdesarjan sketsistä, missä eräs hahmo kertoi Jarnasta ja hänen edesottamuksistaan. Sitten siitä hahmosta, joka kertoi Jarnasta, kehittyi myöhemmin itse Jarna Kuiva. Hahmo esiintyi myös television puolella sketsisarjoissa "Hei hulinaa" ja "Hui helinää".
Jarnan luonne.
Jarna on ongelmanuori, jonka keskeinen elämäntehtävä on siirtyä paikasta toiseen viritetyn mopon maksiminopeudella. Jarna on yleensä ilkeä kaikkia muita kohtaan, varsinkin Pedro Hietasta, jota hän siaksi ja karvanaamaksi tapasi sanoa. Jarna haukkuu sumeilemattomasti ketä tahansa ja monissa "Yömyöhissä" hän tapasi heittää jonkun sarjan vieraista ulos studiosta.
Jarnan perhe.
Ensimmäisessä "Yömyöhässä" Jarna sanoo äitinsä nimen olevan Vilma, vaikka myöhemmin se on aina ollut Jaana. Jarnan suku on valtava, ja Jarnalla on yhteensä 35 sisarta, joiden kaikkien nimi alkaa J-kirjaimella ”paitsi se yksi joka alkaa M-kirjaimella”, kuten Jarna itse "Yömyöhässä" totesi. Jarnalla on kotona myös sirmakkaa soittava sika, jonka nimi on Pedro, ja karvanaamainen kissa.
Jarnan bändi.
Jarna soittaa myös yhtyeessä "200 grammaa meetvurstia", jonka hän on perustanut sukunsa kanssa. Jarna soittaa siinä meetvurstin siivuja.